
Parlamentul României   

Camera Deputaţilor 

Comisia pentru administraŢie pUblicĂ Şi 

amenajarea teritoriului
	Bucureşti
	01.10.2019

	Nr.
	  4c-7/339




Către,



BIROUL PERMANENT AL 




CAMEREI DEPUTAȚILOR

Vă înaintăm, alăturat, raportul asupra Proiectului de Lege pentru modificarea şi completarea alineatelor (3) şi (4) ale articolului 16, precum şi a Anexei din Legea nr.215 din 11 noiembrie 2016 privind ceremoniile oficiale, publicată în Monitorul Oficial al României, Partea I, nr.915 din 14 noiembrie 2016, transmis Comisiei pentru administraţie publică şi amenajarea teritoriului pentru dezbatere şi avizare în fond, în procedură obișnuită, cu adresa nr. PL. x 383 din 18 septembrie 2019.
PREŞEDINTE,
Florin-Claudiu ROMAN

Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

R A P O R T      

asupra proiectului de Lege pentru modificarea şi completarea alineatelor (3) şi (4) ale articolului 16, precum şi a Anexei din Legea nr.215 din 11 noiembrie 2016 privind ceremoniile oficiale, publicată în Monitorul Oficial al României, Partea I, nr.915 din 14 noiembrie 2016

În conformitate cu prevederile art. 95 din Regulamentul Camerei Deputaţilor, Comisia pentru administraţie publică şi amenajarea teritoriului a fost sesizată, cu dezbatere şi avizare pe fond, în procedură obişnuită, cu Proiectul de Lege pentru modificarea şi completarea alineatelor (3) şi (4) ale articolului 16, precum şi a Anexei din Legea nr.215 din 11 noiembrie 2016 privind ceremoniile oficiale, publicată în Monitorul Oficial al României, Partea I, nr.915 din 14 noiembrie 2016, transmis cu adresa nr. PL. x 383  din 18 septembrie 2019, înregistrat cu nr. 4c-7/339 din 19 septembrie 2019.

Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.

Senatul, în calitate de primă cameră sesizată, a adoptat proiectul de lege în şedinţa din 16 septembrie 2019, ca urmare a depasirii termenului de adoptare, potrivit art.75 alin.(2) teza a III-a din Constitutia României republicata.


Consiliul Legislativ avizează favorabil proiectul de lege (nr.293/10.04.2019);


Comisia pentru drepturile omului, culte şi problemele minorităţilor naţionale avizează negativ proiectul de lege (nr.4c-6/543/23.09.2019);

Guvernul lasă la latitudinea Parlamentului asupra adoptării acestei inițiative legislative (nr.1024/01.07.2019).

Proiectul de lege are ca obiect de reglementare modificarea art.16 alin.(3) şi (4), precum şi a anexei la Legea nr.215/2016, în scopul extinderii categoriilor de entităţi sau persoane, expres menţionate de lege, care pot depune coroane de flori în cadrul ceremoniilor oficiale, motivat de faptul că "aceste completări ale legii sunt necesare deoarece s-a constatat în practică faptul că reprezentanții aleși ai cetățenilor, cum ar fi membrii consiliilor județene și locale, partidele politice, asociațiile și fundațiile, precum și grupurile și comisiile parlamentare nu pot depune coroane cu prilejul desfășurării ceremoniilor oficiale desfășurate de autoritățile și instituțiile publice, centrale și locale".
         Potrivit prevederilor art.61 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a examinat proiectul de lege în şedinţa din 01 octombrie 2019.


La lucrările Comisiei au fost prezenţi membri ai Comisiei, conform listei de prezență.


La dezbaterile care au avut loc a participat, în conformitate cu prevederile art. 55 din Regulamentul Camerei Deputaţilor, republicat, în calitate de invitat: domnul Florin Bucur, șef birou în cadrul Ministerului Apărării Naționale.

În urma dezbaterilor şi a opiniilor exprimate, membrii Comisiei au hotărât, cu unanimitate de voturi, respingerea Proiectului de Lege pentru modificarea şi completarea alineatelor (3) şi (4) ale articolului 16, precum şi a Anexei din Legea nr.215 din 11 noiembrie 2016 privind ceremoniile oficiale, publicată în Monitorul Oficial al României, Partea I, nr.915 din 14 noiembrie 2016, întrucât extinderea sferei persoanelor care pot depune coroane de flori în cadrul ceremoniilor oficiale conduce la prelungirea peste o limită acceptabilă a duratei de desfășurare a ceremoniilor militare și la crearea condițiilor de apariție a unor situații nedorite în rândul personalului participant, prin atingerea unor limite fizice, în special în condiții meteo nefavorabile. Totodată, legislația actuală nu împiedică depunerea de coroane și de către alte persoane după încheierea ceremoniei oficiale.

În funcţie de obiectul şi conţinutul său, proiectul de lege face parte din categoria legilor ordinare.

                           PREŞEDINTE,                                        SECRETAR,

                        Florin-Claudiu ROMAN                   Simona BUCURA-OPRESCU
Sef serviciu, Sofia Chelaru
Consilier parlamentar, Alina Tănase

